Diari Oficial de la Generalitat Valenciana


Sumari del DOGV 5432, del 19-01-2007 (2007/197)

ORDE de 29 de desembre de 2006, de la Conselleria de Cultura, Educació i Esport, per la qual es modifica l'Orde de 3 de juny del 2005, de desplegament del Reglament Orgànic i Funcional de l'esmentat departament.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/12/29/(1)/dof/vci/html**

### Dades del document

Número de DOGV
:   5432

Data del DOGV
:   19-01-2007

Secció del DOGV
:   I. DISPOSICIONS GENERALS - SIN SUBSECCIÓN ESPECÍFICA

Número del document
:   2007/197


Data del document
:   29-12-2006

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Conselleria Cultura, Educació i Esport
    * reglament intern
    * legislació
    * administració regional

L'Orde de 3 de juny de 2005, de la Conselleria de Cultura, Educació i Esport, desplega l'estructura orgànica i funcional de l'esmentada Conselleria, determina el nombre, dependència i denominació de les unitats administratives de nivell orgànic de servici, i assigna les funcions que s'exercixen per les distintes àrees i servicis.  
Les funcions de coordinació que corresponen a la Subsecretaria en una conselleria amb unes característiques específiques fan convenient la creació d'una nova unitat administrativa que preste suport la subsecretària en l'exercici d'eixes funcions.  
D'altra banda, el volum i les característiques específiques de la gestió de personal que té atribuïdes la Conselleria de Cultura, Educació i Esport, i la mateixa estructura de les direccions territorials, fan convenient la introducció d'alguna modificació per a un millor i més àgil exercici d'estes funcions  
En virtut d'això, fent ús de les facultats que m'atribuïxen els articles 53. e) i 71 de la Llei 5/1983, de Govern Valencià, i amb un informe previ de les conselleries d'Economia, Hisenda i Ocupació, i de Justícia, Interior i Administracions Públiques,  
ORDENE  
Apartat primer  
S'afig en la secció primera un nou apartat, l'apartat seixanta bis, que queda redactat de la manera següent:  
"Seixanta bis. El Servici de Suport a la Subsecretaria, davall la directa dependència del titular d'esta, realitza les funcions d'assessorament tècnic a la Subsecretaria en les matèries que siguen de la seua competència, anàlisi, seguiment i recopilació d'informació en els assumptes de l'àmbit de la Subsecretaria; preparació d'estudis sobre assumptes d'interés per al centre directiu."  
Apartat segon  
S'afig un subapartat 4 a l'apartat setanta-cinc que queda redactat de la manera següent:  
"4. En la Direcció Territorial de València, a més de les unitats anteriors, es troba el Servici de Personal, que tindrà encomanades, dins de les competències de la Direcció Territorial, la gestió en matèria de personal; així com informes i propostes, la gestió economicoadministrativa; i prevenció de riscos laborals i relacions amb les organitzacions sindicals, dins de l'àmbit del personal docent."  
DISPOSICIONS FINALS  
Primera  
Es faculta la Subsecretaria del departament perquè dicte les resolucions necessàries per a l'execució i desplegament de la present orde.  
Segona  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 29 de desembre de 2006  
El conseller de Cultura, Educació i Esport  
ALEJANDRO FONT DE MORA TURÓN


Còpia Permalink ELI